# Oftalmologia

L'oftalmologia és la branca de la medicina que s'encarrega de les malalties i de la cirurgia de les vies visuals, incloent-hi l'ull i el cervell. La paraula prové del grec ophthalmos, que vol dir "ull"; així, oftalmologia vol dir "la ciència dels ulls".Atès que els oftalmòlegs realitzen operacions als ulls, se'ls sol categoritzar generalment com a cirurgians.

## Història de l'oftalmologia

L'ull, incloent-hi la seva estructura i el seu mecanisme, ha fascinat els científics i al públic en general des d'èpoques antigues.

### Antic Egipte

El papir Ebers és un dels tractats de medicina més antics que es coneixen. Va ser redactat a l'antic Egipte, cap a l'any 1500 aC, consta de 877 apartats sobre malalties oculars i les seves prescripcions.

### Sushruta

Sushruta va escriure Sushruta Samhita al segle V AC. a l'Índia, descrivint prop de 72 malalties de l'ull, instruments quirúrgics oftalmològics fins, i es descriu com el primer cirurgià oftàlmic que opera cataractes.

### Prehipocràtics

Els prehipocràtics basaren gran part dels seus conceptes anatòmics en l'especulació, més que en l'empirisme. Reconegueren l'escleròtica i la còrnia com a les capes més externes de l'ull, amb una capa interna amb la pupil·la i un líquid al centre. Creien que aquest líquid era el mitjà de la visió. Aristòtil avançà aquestes idees amb estudis empírics: va dissecar ulls d'animals i descobrí l'existència de tres capes -i no dos-.

### Segles XVII i XVIII

En aquests segles es produí un gran avenç gràcies a l'aparició dels microscopis i de la possibilitat de poder fixar l'ull i més endavant poder-lo congelar. Això, permeté l'estudi detalla de l'ull i d'un model avançat. Tot i així, encara alguns errors persistien. La capa cons i bastons no foren descoberta correctament fins al 1834.

#### Primer cirurgià oftàlmic

El primer cirurgià oftàlmic fou John Freke, designat com a tal pels directors de l'hospital de Sant Bartholomew el 1727. Malgrat això, el primer hospital oftàlmic dedicat s'inaugurà en 1805 -l'hospital ara denominat Moorfields Eye a Londres. D'aquesta manera, Anglaterra es convertí en un país punter en oftalmologia i donava pas a l'oftalmologia moderna.

## Requisits acadèmics

Per poder exercir com a oftalmòleg a Espanya cal cursar la llicenciatura en medicina i després fer l'especialització en oftalmologia.

## Cirurgia oftàlmica

La cirurgia oftàlmica es realitza sota anestèsia local. Les principals cirurgies que es duen a terme són:
* Cirurgia refractiva (Correcció d'ametropies)
** Cirurgia de còrnia
* Cirurgia de cataractes
* Cirurgia de glaucoma
* Cirurgia vitreoretinal
* Cirurgia dels músculs de l'ull (Correcció estrabisme)
* Cirurgia oculoplàstica
** Cirurgia parpelles
** Cirurgia d'aparell lacrimal
** Cirurgia orbital

## Referències

* ↑ Yanoff, 2019.
* ↑ «El "Papiro Edwin Smith", un tratado médico del antiguo Egipto» (en castellà), 16-04-2023. [Consulta: 3 març 2024].
* ↑ Cervantes, Biblioteca Virtual Miguel de. «La medicina hipocrática» (en castellà). [Consulta: 3 març 2024].
* ↑ «XXIV. A letter from Mr. John Freke, F. R. S. Surgeon to St. Bartholomew's Hospital to the Royal Society, relating a case of extraordinary exostoses on the back of boy» (en anglès). Philosophical Transactions of the Royal Society of London, 41, 456, 31-12-1740, pàg. 369–370. DOI: 10.1098/rstl.1739.0066. ISSN: 0261-0523.

## Bibliografia

* James, Bruce; Bron, Anthony. Oftalmología. Diagnóstico y tratamiento (en castellà). Editorial El Manual Moderno, 2012-06-29. ISBN 978-607-448-236-2.
* Kanski, Jack J. Oftalmología clínica. 6a edició. Elsevier, 2009-09-01. ISBN 978-84-8086-441-1. </ref>
* Yanoff MD, Myron; Duker MD, Jay S. Oftalmología (en castellà). Elsevier Health Sciences, 2019-12-13. ISBN 978-84-9113-740-5.

## Vegeu també

* Optometria
* Hermenegild Arruga i Liró
* Fotocoagulació retinal

## Enllaços externs

* Diccionari d'oftalmologia en línia TERMCAT, CENTRE DE TERMINOLOGIA. Centre de Terminologia, cop. 2011. (Diccionaris en Línia)
* Societat Catalana d'Oftalmologia